als_Latn dik_Latn sag_Latn
”Skeleti i së ëmës, nuk më la të luaj një ndeshje të plotë”, u kap duke thënë nga kamerat James Rodriguez në momentin që kuptoi se ishte ai i cili duhej larguar nga fusha në minutën e 70-të të takimit të mbrëmshëm ndaj Leganes, që Real Madridi e fitoi me rezultatin 4-2.
Zidane po përgadiste zëvendësimin e parë të takimit dhe Isco ishte i përzgjedhuri. Mirëpo njëri duhej larguar dhe tekniku vendosi që ky të jetë James Rodriguez. I frustruar me hapsirat e pakta këtë sezon, Kolumbiani besonte se më në fund kishte ardhur koha të luante një ndeshje të plotë, por i të njëjtit mendim nuk ishte edhe Zidane.
Minuta e 70-të, Isco futet në fushë, ndërsa mes frustrimesh dhe disa sharjesh ndër hundë, James largohet i zemëruar. Ecën ngadalë nga fusha, përshëndetet me Iscon, ndërsa as që e mer mundimin t’i hedhë sytë nga Zidane që po e vështronte me një bisht syri teksa ai po futej në pankinë.
Pikërisht në momentin kur u kthye me shpinë nga trajneri dhe stafi teknik, Kolumbiani shpërtheu duke goditur pankinën me dorën e djathtë dhe duke shfaqur kështu zemërimin e momentit që e kishte kapluar. Sidoqoftë, ai dukej më i qetë pas përfundimit të ndeshjes. Për këtë moment, Zidane potencoi:
”E kuptoj shumë mirë James, por më duhet të largoj dikënd nga fusha.”
VIDEO:
als_Latn als_Latn als_Latn als_Latn als_Latn ita_Latn